קללות

בעין עתיד יש מלא **קללות**. תתמודדו עם זה. זה ככה כבר שנים על גבי שנים. רוב האנשים מנסים להתעלם מהן ולהמשיך בחיים שלהם. זה לא כזה קשה. כמו שאמרו בביטלג'וס - רוב האנשים נוטים להתעלם מכל מה שמוזר וחריג.

לרוע המזל, רוב הקללות בסדרה זה דברים שאי אפשר להראות לאחרים או דברים שאפשר תיאורטית למצוא להם הסבר מדעי - או פשוט להגיד שהבנאדם מדמיין.

ייתכן שבעין עתיד יש חפצים שנותנים לאנשים שם את היכולת לקלל דבר אחר (איזה משהו שכשיש אותו בבעלותך אתה יכול לגרום לאדם לקללה לבחירתך - ברמת עוצמה משתנה  - חפץ ברמה גבוהה נותנת לך קללה חזקה אבל חפץ ברמה חלשה יוצר רק קללונת)

התעלומה היא מי מפיץ את החפצים האלה ומה האינטרס שלו. (או שזו לא באמת תעלומה, לפחות לא אחת שמקבלת מלא יחס)

## מקור הקללות

לא ידוע באמת. לכל תושב בעיר יש תיאוריה משלו. כרגע התיאוריה הכי חזקה אצלנו היא שהן מגיעות מהצד האחר, אבל אני עדיין לא בטוח כמה צריך להתעסק בכלל במקור שלהן.

## רעיונות לשימוש בקללות

* קללות יכולות להיות מיידיות (תקף מהרגע שהקללה הוטלה) או על תנאי. (תקף רק כשמתממש תנאי מסוים)
* לפעמים גם אם מה שגורם לקללות זה איזה כוח על טבעי (מכשפים, שדים, אלים ווטאבר) – המקור שלהן הוא בן אדם רגיל ששונא מישהו אחר ומשתמש בכוחות שנתנו לו אותם דברים עלטבעיים כדי לפגוע באדם האחר או בכל האנשים שמתאימים לאיזשהי הגדרה מסוימת שהוא שונא. זה בערך הרעיון של "עין הרע" (שנאה או קנאה של אנשים רבים לאדם מסוים תוביל לכך שהוא יהיה מקולל). לפעמים יש לקללה "מחיר" שמשלם האדם שמטיל אותה. בהקשר הזה, לפעמים הקללה היא תוצאה של פגיעה במישהו מסוים שגורמת לאותו מישהו לקלל את האדם הפוגע או את הקרובים אליו - אותו מישהו לרוב לא בעל כוחות כישוף בעצמו- כשיש הרבה פעמים בעלי כוחות כישוף אחרים שמגשימים את הקללה הזו.
* יש קללות שעוברות בירושה או קללות שתוקפות את כל האנשים שגרים במקום מסוים – או לחלופין, שאנשים שגרים במקום מסוים\ממשפחה מסוימת פשוט רגישים יותר לקללות.
* הרבה פעמים קללות זה כמו מחלה – אנשים שנמצאים בקרבתו של אדם מקולל יכולים "להיתפס" גם בקללה שלו. (אולי זה רק סטריאוטיפ שיש על תושבי עין עתיד?)
* לפעמים קללות הן עונש על הפרה של איזשהו טאבו או על הרס או שימוש במשהו מכושף (יש לפעמים חפצים מכושפים שנותנים כוחות במחיר הקללה שמלווה אליהם)
* לפעמים קללה היא נבואה (כלומר, אחת שלא נגרמה ממשהו רע אלא פשוט ידיעה שהעתיד לא יהיה משהו) – זו יכולה להיות או נבואה אמיתית או פשוט נבואה שמגשימה את עצמה כי האדם מאמין בה.
* קללה יכולה להיות עצמית - לרוב זה מתוך חוסר יכולת לקיים שבועה (לכן דתיים אומרים לא לנדור)
* לפעמים קללה היא פשוט ברכה שהשתבשה.
* אולי המתיחות של געש הן בסגנון על טבעי - הוא מנצל את זה שאנשים בעיירה מאמינים בשטויות על טבעיות כדי להטריל אותם (אופציה: שכל שטות שלא מתאימה להיות פרק אמיתי תוכל להיות מתיחה של געש כמו הצ'יפס המקולל או להתחפש לחייזר או לשכנע אנשים שהם החליפו גוף)

## רעיונות לדרכים לבטל קללות

* למצוא את האדם שהטיל את הקללה ולגרום לו לשנות את דעתו\לבטל אותה או פשוט להרוג אותו (לפעמים מספיק פשוט לגרום לו להתעלף) – או להשמיד את החפץ שהוא משתמש בו כדי להטיל את הקללה.
* לעשות איזשהו טקס שנועד באופן ספציפי להסרת הקללה המסוימת הזו – הרבה פעמים טקס כזה דורש לעשות כל מיני משימות כמעט בלתי אפשריות לאדם המקולל בדרך.
* לתקן משהו שהגיבור הרס או ללמוד לקח שהגיבור היה צריך ללמוד.
* למצוא איזשהי פרצה בקללה שאמורה לבטל אותה או להעביר את הקללה למישהו אחר.
* לבקש מכח על טבעי לבטל את הקללה בתמורה לכך שתעבוד בשבילו.
* משהו שלא מבטל קללה אלא רק מחליש אותה: שימוש באיזשהו קמע מיוחד\שתיית איזשהו שיקוי\אמונות תפלות אחרות.
* לפעמים – קללה אחת יכולה לבטל קללה אחרת – כלומר, אנשים באופן ייזום מנסים להיות מקוללים במשהו שירפא אותם ממשהו יותר גרוע.
* קורבן.
* זמן – יש קללות שפג להן התוקף אחרי תקופה מסוימת או בתאריך מסוים.
* הכי קלאסי: מעשה של אהבה אמיתית...

## רעיונות לסוגים של קללות

* שינוי צורה
* חוסר מזל
* דיבוק
* אסון שאמור לתקוף במועד מסוים
* שינוי דרסטי באופי\מצב רוח
* פגיעה באחרים – אוטומטית או במקרים שהאדם עושה פעולה מסוימת
* רדיפה ע"י יצורים על טבעיים או חפצים דוממים
* כפייה לעשות משהו גם אם האדם לא רוצה
* היעלמות\כליאה במקום\זמן מסוים
* חוסר יכולת לעשות משהו
* מחלה או נכות
* אדם אחר יכול לשלוט בך\בגורל שלך
* סבל
* שנאה\עוינות מצד הזולת
* חזיונות מטרידים – או ספק בכך שהעולם שאתה נמצא בו אמיתי
* תרדמת
* פצע\קעקוע בולט במיוחד